Georg Dascher

Georg Dascher (født 27. juni 1911 i Darmstadt i storhertugdømmet Hessen i Det tyske rike, død 25. november 1944) var en tysk håndballspiller som deltok i de olympiske leker 1936 i Berlin. Han falt i kamp under andre verdenskrig.

Dascher ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Dascher spilte to kamper i OL-turneringen.

Under annen verdenskrig ble han løytnant i den tyske Wehrmacht. Han falt i kamp på Vestfronten den 25. november 1944, og ligger begravet i den tyske krigskirkegård i Lommel i Belgia.

OL-medaljer 
 1936  Berlin –  Gull i håndball (Tyskland)

Eksterne lenker 
 

Personer fra Darmstadt
Tyske håndballspillere
Olympiske mestere for Tyskland
Tyske arméoffiserer
Medaljevinnere under Sommer-OL 1936
Tyskere fra andre verdenskrig
Personer tilknyttet det tredje rike
Tysk militærpersonell (Hæren i Wehrmacht)
Tysk militærpersonell drept i andre verdenskrig
Olympiske medaljevinnere i håndball